
	[bookmark: nev]PAJK MELITTA
Humánkineziológia
MSc, 3. félév
Semmelweis Egyetem
Testnevelési és Sporttudományi Kar
	






Témavezető:
	Dr. Radák Zsolt
egyetemi tanár, MTA doktora, SE TSK




Mitokondriális biogenezis eltérő futókapacitással rendelkező patkányok hereszövetében

BEVEZETÉS
Világszerte egyre nagyobb problémát okoznak a civilizációs betegségek növekvő száma,amelynek hátterében a mozgásszegény életmód,és így az alacsony VO2max szint áll. Rendszeres mozgással ezek a betegségek megelőzhetőek. Tudjuk,hogy a VO2max nagyban genetika függő,de a mitokondriák száma is meghatározza. Így a mitokondriális biogenezis fontos szerepet tölt be a szervezet alkalmazkodásában.
HIPOTÉZISEK
Hipotézisünk szerint edzés hatására az alacsony futókapacitású állatok csoportjai képesek elérni a magas futókapacitású kontrol állatok futási teljesítmény szintjét. Továbbá feltételeztük,hogy az eltérő genetikával rendelkező állatoknál a testedzés, ill. a rezveratrol adagolás hatására a mitokondriális biogenezisben csökken a különbség.
VIZSGÁLATI MÓDSZEREK
Vizsgálatunkban futási képességeik–alacsony-(LRC) és magas-(HRC) futókapacitású–alapján szelektált 22. generációs hím patkányokkal dolgoztunk. Az állatokat 8 csoportra osztottuk:kontrol LRC(C.low),edző LRC(Tlow),rezveratrolt kapó(RSV.low),edző és rezveratrolt kapó (T+RSVlow),kontrol HRC (Chigh),edző HRC (Thigh), rezveratrolt kapó (RSVhigh),edző és rezveratrolt kapó(T+RSVhigh).12 hétig heti 5 alkalommal futószalagos állóképességi edzést alkalmaztunk a VO2max 60%-án. Az edzések során az időtartam állandó volt,míg a sebességet a VO2max-nek megfelelően emeltük. A fehérjék mennyiségi vizsgálata Western-blot technikával történt patkány here szövetből. Az adatok elemzését ANOVA-val végeztük 5%-os szignifikancia szint mellett.
EREDMÉNYEK
Az edzés szignifikánsan,míg a rezveratrol mérsékelten növelte a VO2max értékeket az RSVlow csoportban a kontrol állatokhoz képest. Az RSVlow csoportnál szignifikánsan nőtt,még a T+RSVlow esetén csak mérsékelten nőtt a szintje a SIRT1–nek a kontroll csoportéhoz képest. A PGC-1α nőtt a Tlow és RSVhigh csoportokban a kontrol csoporthoz képest. A NRF-1 esetében a(z) RSVhigh állatoknál figyelhetünk meg növekedést a Chigh-hoz képest. A TFAM-nál az edzőhöz képest szignifikáns a különbség a rezveratrolt és a kombinált kezelést kapó állatoknál.
ÖSSZEFOGLALÁS
Megállapíthatjuk, hogy egy új területet vizsgáltunk,hiszen az eddigi szakirodalmak más szövetekkel foglalkoztak (szív, izom, máj), ezért csak feltételeztük, hogy a hereszövet szöveti különbségének ellenére hasonló változásokat fogunk tapasztalni. Továbbá megállapíthatjuk, hogy a rezveratrol adagolás jó hatással van a mitokondriális biogenezis folyamatának erősítésére. Ez a kutatás jó alapul szolgál további kutató munka folytatására.



